**DAROVACIA ZMLUVA**

**Meno: M. C.**

trvale bytom:

dátum narodenia:

(ďalej len „**obdarovaný**“)

(darca a obdarovaný spoločne tiež ako „**zmluvné strany**“)

**Nadácia Žilinského samosprávneho kraja pre podporu rodiny**

so sídlom: Komenského 48, 011 09 Žilina

IČO: 51844508

číslo účtu: SK8409000000005148259038

zapísaná v registri nadácií vedenom Ministerstvom vnútra SR, reg. č. 203/Na-2002/1189

zastúpená: PhDr. Gabrielou Podolanovou, správkyňou Nadácie

(ďalej len „**darca**“)

uzatvárajú podľa ustanovenia § 628 a nasl. zákona č. 40/1964 Zb. Občiansky zákonník v znení neskorších predpisov (ďalej len „Občiansky zákonník“) a v súlade s ustanovením § 33 zák. č. 34/2002 Z.z. o nadáciách a o zmene Občianskeho zákonníka v znení neskorších predpisov (ďalej len “Zákon o nadáciách”) túto Darovaciu zmluvu č. 20/2020.

**Článok I**

1. Darca touto zmluvou sľubuje prenechať obdarovanému dar uvedený v bode 3. tohto článku zmluvy, a to na účel použitia, ktorý je špecifikovaný v článku II bode 1. zmluvy.
2. Pre účely tejto zmluvy sa darom rozumie peňažný dar vo výške **555 EUR**,slovom: päťstopäťdesiatpäť eur a nula centov (ďalej len „**dar**“).

**Článok II**

1. Dar poskytnutý na základe tejto zmluvy je obdarovaný povinný použiť na tento účel: energie za 3 mesiace a vodne, stočne
2. Darca prevedie dar na bankový účet obdarovaného do 3 dní pracovných dní po doručení podpísanej darovacej zmluvy oboma zmluvnými stranami.
3. Obdarovaný darcov sľub prenechať mu dar podľa tejto zmluvy prijíma a zaväzuje sa dar použiť len na účel špecifikovaný v bode 1. tohto článku zmluvy.
4. Obdarovaný je povinný na požiadanie preukázať darcovi ako dar použil, najmä umožniť darcovi kontrolu príslušných dokladov osvedčujúcich použitie daru. Obdarovaný sa týmto zaväzuje informovať darcu o všetkých významných skutočnostiach súvisiacich s darom po dobu 3 rokov.
5. Obdarovaný je povinný dar bezodkladne vrátiť darcovi, ak nesplní svoje povinnosti podľa bodov 3. alebo 4. tohto článku zmluvy.
6. Darca sa môže domáhať vrátenia daru, ak sa obdarovaný k nemu správa tak, že tým hrubo porušuje dobré mravy.
7. Obdarovaný vyhlasuje, že všetky informácie, vyhlásenia, údaje a dokumenty, ktoré predložil alebo poskytol darcovi v súvislosti s poskytnutím daru sú pravdivé, presné a úplné. Zmluvné strany sa dohodli, že darca je oprávnený odstúpiť od tejto zmluvy v prípade nepravdivosti, nepresnosti alebo neúplnosti ktoréhokoľvek vyhlásenia obdarovaného uvedeného v predchádzajúcej vete tohto bodu zmluvy a obdarovaný je povinný poskytnutý dar bezodkladne vrátiť darcovi.

8. V prípade, že obdarovaný poruší ktorúkoľvek svoju povinnosť podľa bodov 3., 4., 5., 4. alebo 7. tohto článku zmluvy:

* 1. je darca oprávnený požadovať od obdarovaného zaplatenie zmluvnej pokuty vo výške 20% z poskytnutého daru; zmluvná pokuta je splatná do 10 pracovných dní na základe písomnej výzvy darcu. Darca je oprávnený požadovať zaplatenie zmluvnej pokuty za každý prípad porušenia povinností a záväzkov obdarovaného v zmysle tohto bodu zmluvy; a
	2. je obdarovaný povinný zaplatiť darcovi všetku škodu a iné náklady (najmä odvody, pokuty a penále podľa všeobecne záväzných právnych predpisov), ktoré darcovi takto vzniknú.

**Článok III**

1. Táto zmluva nadobúda platnosť a účinnosť dňom jej podpisu obidvoma zmluvnými stranami.
2. Túto zmluvu možno meniť a dopĺňať len na základe súhlasu obidvoch zmluvných strán, s výslovným odvolaním sa na túto zmluvu, formou písomných dodatkov podpísaných oboma zmluvnými stranami.
3. Právne skutočnosti a právne vzťahy, ktoré nie sú upravené v tejto zmluve sa spravujú príslušnými všeobecne záväznými právnymi predpismi platnými v Slovenskej republike, najmä Občianskym zákonníkom a Zákonom o nadáciách.
4. Neplatnosť jednotlivých ustanovení tejto zmluvy nespôsobuje neplatnosť zmluvy ako celku.
5. Obdarovaný berie na vedomie, že všetky informácie o spracúvaní jeho osobných údajov darcom, ako prevádzkovateľom, poskytované podľa článku 13 Nariadenia Európskeho parlamentu a rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov), v účinnom znení odo dňa 25.05.2018 a podľa § 19 zákona č. 18/2018 Z. z. o ochrane osobných údajov a o zmene a doplnení niektorých zákonov, v účinnom znení odo dňa 25.05.2018, sú obsiahnuté v dokumente označenom ako „Informácie o spracúvaní osobných údajov prevádzkovateľom“, ktorý tvorí neoddeliteľnú súčasť zmluvy ako jeho príloha.
6. Táto zmluva je vyhotovená v dvoch rovnopisoch s platnosťou originálu, z ktorých každá zo zmluvných strán dostane po jednom vyhotovení.
7. Zmluvné strany vyhlasujú, že si zmluvu pred jej podpisom prečítali, že jej obsahu porozumeli, že zmluva vyjadruje ich slobodnú, vážnu a omylov zbavenú vôľu byť viazaný zmluvou s takýmto obsahom, že zmluvu nepodpisujú v tiesni a za nápadne nevýhodných podmienok, na znak čoho zmluvu vlastnoručne podpisujú.

**Darca Obdarovaný**

V Žiline dňa: 24.4.2020 V ................................ dňa: .....................

.................................................. ..................................................................

**Nadácia Žilinského samosprávneho kraja**

**pre podporu rodiny**

PhDr. Gabriela Podolanová

správca Nadácie